प्रभावशाली संप्रेषण हेतु प्रयासरत रहें, संप्रेषण के माध्यम से अपने बॉस के साथ अच्छा संबंध बनाने की कोशिश करें।
अपनी योग्यता , अपनी व्यवहार कुशलता और संप्रेषण कौशल को प्रदर्शित करना नेतृत्व गुणों को दिखाने का एक साधन है। अंतर्मुखी लोगों के लिए परिस्थितियां तब अधिक चुनौतीपूर्ण हो जाती हैं, जब वे अपने कार्यों को ठीक ढंग से प्रस्तुत नहीं कर पाते। इसलिए आपको अपने काम के बहाने स्वयं को प्रदर्शित करने की कला आनी चाहिए अर्थात अपनी ब्रांडिंग स्वयं करना आना चाहिए। चुनौतियों से बचने की प्रवृत्ति ठीक नहीं। अगर आप लीडर बनना चाहते हैं, तो समस्याओं के नए समाधान ढूंढ़ने में नवाचार लाने का प्रयास करें। प्रभावशाली संप्रेषण हेतु प्रयासरत रहें, संप्रेषण के माध्यम से अपने बॉस के साथ अच्छा संबंध बनाने की कोशिश करें। एक अच्छे लीडर के रूप में खुद को स्थापित करने के लिए योग्यता, परिपक्वता , अनुभव व साहस जैसे गुण भी चाहिये।